钦定古今图书集成/明伦汇编/闺媛典/第074卷 > 陈烈女
## 钦定古今图书集成/明伦汇编/闺媛典/第074卷 > 陈烈女

按《保德州志》：“陈烈女，小字敬经历嘉荩。女，经略奇瑜
妹也。母孟氏，待嫂甚严峻，嫂赖女调护得少安。幼许
字郭氏子，及笄，郭氏子无行且贫，而奇瑜渐贵显，耻
之。会天启丁卯，下令募兵，遂窜其名军籍，冀勾及而
别嫁女。女闻，谓母曰：‘嘻，马鞍矣’。母不省，女徐曰：‘勿呼
儿，儿垢甚，须澡浴，俾沸汤以进’。遂扃户，久不出，呼之”
不应，破户视之，缢死矣。母惊悔号痛，索其故所御服
饰悉焚之。事闻旌表，建坊崇祀。